《送史沱村考绩 其三》
明代·杨继盛

官阁不传迁转报，红亭厌咏送君诗。昔乘骢老人犹识，旧泣珠君今始知。

征雁迥随云树没，德星暗逐使旌移。彤庭久惜南迁客，共听丝纶出凤池。

作者简介：杨继盛（1516年－1555年）明代著名谏臣。字仲芳，号椒山，直隶容城（今河北容城县北河照村）人。嘉靖二十六年进士，官兵部员外郎。坐论马市，贬狄道典史。事白，入为户部员外，调兵部。疏劾严嵩而死，赠太常少卿，谥忠愍。后人以继盛故宅，改庙以奉，尊为城隍。著有《杨忠愍文集》。